open-index/open-wikipedia-markdown huggingface dataset:
Վալերիական լեզու

**Վալերիական լեզու**, արհեստական լեզու, ստեղծված և մշակված հատուկ «**Գահերի խաղ**» հեռուստասերիալի որոշ դրվագների համար։ Վալերիական լեզուն շատ է հիշատակվում Ջորջ Մարտինի «Սառույցի և կրակի երգ» շարքի գրքերում։ Հեռուստասերիալի համար  ստեղծել է բարձր Վալերիական լեզուն ինչպես նաև Աստապորյան և Մեերինյան վալերիական լեզուները։ Գահերի Խաղը հեռուստասերիալի համար ստեղծված Վալերիական և Դոթրակիական լեզունները համարվում են ամենահամոզիչ արհեստական լեզուները Էլֆական լեզվից հետո։

## Ստեղծում
Գահերի Խաղը հեռուստասերիալի համար Վալերիական և Դոթրակիական լեզունները ստեղծելու համար HBO ընտրեց լեզվաբան Դևիդ Պետերսոնին։ Պրոդյուսերները մեծ ազատություն են տվել Պետերսոնին լեզուները ստեղծելու համար։ Սակայն Գահերի Խաղում շատ քիչ բառեր կան բարձր Վալերիականից, դրա մեջ են մտնում՝ *valar morghulis* (Բոլոր մարդիկ պետք է մահանան), *valar dohaeris* ( Բոլոր մարդիկ պետք է ծառայեն), dracarys (վիշապի կրակ)։ Հաջորդ՝ Ձմռան քամիները վիպակում Պետերսոնը Մարտինին է ներկայացրել Վալերիական լեզվի լրացուցիչ թարգմանություն։ Մեկ այլ խոսք բարձր վալերիականից՝ *trēsy*, որը թարգմանաբար նշանակում է տղա, Պետերսոնն ընտրել է իր Թվիթթերի 3000֊րդ հետևորդի պատվին։

## Հնչյունաբանություն

### Նշումներ
# [th] և [kh] չեն օգտագործվում բարձր վալերիական լեզվում, բայց օգտագործվում են Դոթրակիական լեզվում։
# [v] Կարող է հանդես գալ իբրև [v] ~ [w]։
# [j] Կարող է հանդես գալ իբրև [dʒ] ~ [ʒ] ~ [j]։
# [gh] Կարող է հանդես գալ իբրև [ɣ] ~ [ʁ]։

## Ածական լեզուներ
### Աստապորյան Վալերիական լեզու
Հեռուստասերիալում ցուցադրված առաջին Վալերիական լեզուն դա **Աստապորյան լեզուն** էր, որը առաջին անգամ ցուցադրվել է երրորդ եթերաշրջանի առաջին սերիայում։

### Մեերինյան Վալերիական լեզու
**Մեերինյան վալերիական լեզուն** հեռուստասերիալում ցուցադրվել է չորրորդ և վեցերորդ եթերաշրջաններում։ Ինչպես և Աստապորյան Վալերիական լեզուն Մեերինյան լեզուն Բարձր Վալերիականից տարբերվում ձայնավորների ձևով։ Աստապորյան Վալերիական լեզուն լրիվությամբ տարբերվում է Բարձր Վալերիականից, օրինակ՝ «Անթերի» բառը Բարձր Վալերիականով թարգմանաբար նշանակում է *Dovaogēdy*, իսկ Մեերինյան Վալերիականով՝ *Thowoá*։

## Ծանոթագրություններ

## Արտաքին հղումներ
* www.dothraki.com  —Կայքը կառավարվում է David J. Peterson֊ի կողմից, որտեղ նա խոսում է այն լեզուների մասին, որը նա է ստեղծել *[[Game of Thrones]]*
* Tongues of Ice and Fire wiki  — fan wiki մասնակիցը տեղեկություններ է հավաքել *Game of Thrones* հեռուստասերիալի արհեստական լեզուների մասին
** Learning High Valyrian  հիմնված «Սառույցի և Կրակի երգ» գրքի վրա 
** Learning Astapori Valyrian  «Սառույցի և Կրակի երգ» գրքի վրա

Կատեգորիա:Գահերի խաղ
Կատեգորիա:Մտացածին լեզուներ
Կատեգորիա:Սառույցի և կրակի երգը
Սկանդար Քեյնս

**Ալեքսանդր Էմին Կասպեր (Սկանդար) Քեյնս** (, ), անգլիացի քաղաքական խորհրդատու և նախկին դերասան։ Խաղացել է Էդմունդ Պենվենսի դերը «Նարնիայի ժամանակագրություններ։ Առյուծը, կախարդը և զգեստապահարանը», «Նարնիայի ժամանակագրություններ։ Արքայազն Կասպիանը» և «Նարնիայի ժամանակագրություններ։ Լուսաբացի նվաճողը» ֆիլմերում։

## Կենսագրություն
Դերասանը ծնվել է 1991 թվականին։ Նա ունի մեծ քույր՝ Սումայան։ Նրա մայրը լիբանանյան, իրանական և թուրքական ծագում ունի, իսկ հայրը՝ գրող և բրիտանիայի բնության պաշտպան Ռենդալ Քեյնսը՝ անգլիական ծագում։ Սկանդարի պապը նախքան Մեծ Բրիտանիա գաղթելը, եղել է Թունիսի նախագահի խորհրդականը։ Սկանդարի հորեղբայրը Քեմբրիջի համալսարանի պրոֆեսոր Սայմոն Քեյնսն է, պապը՝ ֆիզիոլոգ Ռիչարդ Քեյնսը, նախապապը՝ ֆիզիոլոգ Էդգար Դուգլաս Էդրիանը, որը 1932 թվականին Նոբելյան մրցանակ է ստացել, իսկ ապուպապը՝ Չարլզ Դարվինն է։ Սկանդարը կիսով չափ անգլիացի է, քառորդ չափով լիբանանցի, ութերորդ մասով թուրք և պարսիկ։

Սկանդարը 2000-2005 թվականներին այցելել է Աննա Շերի թատերական դպրոցը։ 2008 թվականին Լոնդոնում ավատում է տղաների մասնավոր դպրոցը, որտեղ նաև սովորել է անգլիացի դերասան Դենիել Ռեդքլիֆը։

Մանկությունից սկսած, մասնակցել է տարբեր թատերական բեմադրություններին։ 2003 թվականին նա խաղացել է հեռուստատեսային «Ֆերրարի» ֆիլմում երիտասարդ Էնցո Ֆերրարի դերը։

2004 թվականի սկզբին ռեժիսոր Էնդրյու Ադամսոնը հաստատել է 12-ամյա Էդմունդ Պեվենսիի դերը։ Տղան խաղացել է «Նարնիայի ժամանակագրություններ» ֆիլմի երեք սերիաներում գլխավոր դերերից մեկը։ Չնայած եռագրությունը հասավ մեծ հաջողությունների, Սկանդարը որոշեց չշարունակել դերասանի կարիերան։ 2014 թվականին նա ավարտեց համալսարանը և այժմ Բրիտանիայի խորհրդարանի անդամ Քրիսթին Բլանտի խորհրդականն է։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք  

Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիայի քաղաքական գործիչներ
Կատեգորիա:Անգլիացի դերասաններ
Կատեգորիա:Անգլիացի կինոդերասաններ
Կատեգորիա:Անգլիացի տղամարդ կինոդերասաններ
Կատեգորիա:Թատրոնի դերասաններ
Նետաբույս եռատերև

**Նետաբույս եռատերև** (), հովվափողազգիների (*Alismataceae*) ընտանիքի բազմամյա, երկշաքիլ, կոճղարմատավոր մոլախոտ, որը գրանցված է ՀՀ Կարմիր գրքում։ Ջրային բույս է, աճում է հիմնականում ճահիճներում ու բրնձի դաշտերում, նաև խոնավ, գերխոնավ և ճահճացման ենթակա հողերում։ Բույսը շատ խոնավասեր է։

## Նկարագրություն
Բազմամյա, գեղազարդային, դեղատու, առանց լողացող և ստորջրյա տերևների ջրային կամ ճահճային բույս է, որն ունի ստորգետնյա պալարանման կոճղարմատ։ Վերջրյա տերևները նետանման են, նեղ բլթակներով։ Ծաղկաբույլը պարզ կամ թույլ ճյուղավորված է, պսակաթերթերը՝ սպիտակ, փոշանոթները՝ դեղին։ Պտղիկները հակաձվաձև են, լայնթևավոր, կտրատված եզրերով և կարճ, սուր, թեք կտուցով։ Կոճղարմատ բավականին հաստ ու կարճ է։ Աճում է մինչև ամառվա վերջ և սննդանյութեր կուտակում։ Այնուհետև մինչև ձմեռումը առաջացնում է սողացող երկար ստորգետնյա ընձյուղներ։ Բույսն իր ծայրին կրում է պալարանման գոյացումներ՝ բողբոջներ, որոնցից թե՛ ստորգետնյա և թե՛ վերգետնյա օրգաններն են առաջանում։ Ցողունները անտերև են՝ մինչև 100 սմ բարձրությամբ։ Ցողունահանգույցներն իրենց վրա կրում են տերևաթեփուկներ, որոնցից դուրս են գալիս ծաղկափթթությունները։ Ունի նետաձև, կոթունավոր տերևներ։ Ծաղկակիր ցողունի վերին մասում տեղավորված են արական, իսկ ներքին մասում՝ իգական ծաղիկները, որոնք հիմնականում սպիտակ են։ Պտուղը լայն-եռանկյունաձև, թևավոր սերմիկ է։

Կազմակերպելով և′ վերգետնյա, և′ ստորգետնյա բավականին հզոր զանգված՝ այն ոչ միայն ուժեղ ճնշում է մշակովի բույսերին, այլև թեկուզ բավարար խոնավության դեպքում խիստ չորացնում է հողը։

## Տարածվածություն
Հայաստանում հանդիպում է միայն Լոռու ֆլորիստիկիկան շրջանում (Օրան-Լորի, Կլին)։ Ընդհանուր արեալը ընդգրկում է Արևմտյան, Արևելյան և Հարավային Կովկասը, Թալիշը, Սև ծովի առափնյա մասը, Աստրախանը, Սիբիրը, Միջին և Կենտրոնական Ասիան, Իրանը, Հիմալայները, Հնդկաստանը, Հնդկաչինը, Ճապոնիան և Չինաստանը, տարածված է արևադարձային, խոնավ գոտիներում՝ Հարավային Ուկրանիայում, Հեռավոր Արևելքում, Անդրկովկասում, Միջին Ասիայում, Անդրբայկալում։

## Էկոլոգիա
Աճում է միջին լեռնային գոտում՝ ծովի մակարդակից 1500 մ բարձրության վրա, ճահիճներում, ծանծաղ լճերի և ջրավազանների ափերին։ Ծաղկում է հունիս-հուլիս ամիսներին, պտղաբերում՝ օգոստոսին։ Աշնանը տերևածոցերից դուրս եկող ընձյուղների ծայրերին առաջացող պալարանման գոյացությունները ուտելի են և մշակված վիճակում օգտագործվում են սննդի մեջ։

## Պահպանություն
Կրիտիկական վիճակում գտնվող տեսակ է։ Համարյա անհետացած է Լոռու սարահարթի լճերում։ Հայաստանի Կարմիր գրքի առաջին հրատարակության մեջ ընդգրկված էր որպես անհետացած տեսակ։ CITES-ի, Բեռնի կոնվենցիաների հավելվածներում ընդգրկված չէ։
 
Պահպանության գործողություններ չեն իրականացվում։

## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Ծածկասերմեր
Կատեգորիա:Հովվափողազգիներ
Կատեգորիա:ՀՀ Կարմիր գրքում գրանցված բույսեր
Կատեգորիա:Մոլախոտեր
Կատեգորիա:Երկշաքիլավորներ
Կատեգորիա:1753 թվականին նկարագրված բույսեր
Հրուշակագործ

**Հրուշակագործ** (), հրուշակեղեն, աղանդեր և թխված այլ ուտելիք պատրաստող արհեստավարժ խոհարար։ Այս մասնագիտության ներկայացուցիչներին կարելի է հանդիպել խոշոր հյուրանոցներում, ռեստորաններում և փռերում։ Ավելի հազվադեպ հրուշակագործ է կոչվում այն մարդը, ում բիզնեսը կապված է հրուշակեղենի վաճառքի հետ։

## Գործառույթներ
200px|մինի|Հրուշակագործն աշխատելիս:
[200px|մինի|աջից|Արհեստավարժ հրուշակագործը ներկայացնում է [ֆրանսիական կրոկեմբուշը:]]
Հրուշակագործն զբաղվում է բաղադրատոմսերով տրված տարատեսակ խմորների, միջուկների, կրեմների պատրաստմամբ, թխում և զարդարում է արտադրանքը։ Դրանք բարձրորակ, տարատեսակ համերով և բույրերով սննդային մթերքներ են։ Աշխատանքների մեծ մասն արվում է ձեռքով՝ հատուկ գործիքների օգնությամբ՝ հրուշակագործի մասնագիտությունը վերածելով արվեստի։

Բացի դրանից, հրուշակագործը պարտավոր է իմանալ բաղադրիչների և պատրաստի մթերքների պիտանելիության և պահպանման ժամկետները։

Խոշոր հրուշակարաններում հրուշակագործի աշխատանքի արագացման և պարզեցման համար կիրառում են տարատեսակ մասնագիտացված սարքավորումներ։

## Համահասարակական մշակույթում
### Ֆիլմեր
* «Վիլլի Վոնկան և շոկոլադի գործարանը» (ԱՄՆ, 1971)
* «Հրուշակագործի ճակատագիրը» (ԱՄՆ, 2004)
* «Չառլին և շոկոլադի գործարանը» (ԱՄՆ, 2005)

### Հեռուստաշոու
* «Հրուշակագործ» (Ռուսաստան, «Пятница!» հեռուստաալիք, հեռուստահաղորդավար՝ Ռենատ Աղզամով)
* «Հրուշակագործների արքան» (ԱՄՆ, «TLC» հեռուստաալիք, հեռուստահաղորդավար՝ Բադդի Վալլաստրո)

### Սիթքոմ
* «Խոհանոց» (Ռուսաստան, 2012-2016)

## Տես նաև
* Հացաբուլկեղեն
* Հրուշակեղեն
* Տորթ
* Փուռ
* Խոհարար

## Ծանոթագրություններ

## Արտաքին հղումներ

* կրթությունն ու կարիերան

Կատեգորիա:Սննդի սպասարկման մասնագիտություններ
Կատեգորիա:Ֆրանսերեն բառեր և արտահայտություններ
Էվինոս

**Էվինոս** , Էվեն (, ), գետ Հունաստանում։ Երկարությունը 80 կմ է, ջրահավաք ավազանի մակերեսը՝ 1070 կմ²։
Ակունքը գտնվում է Վարդուսիա լեռան լանջին։ Գետը հոսում է Վարդուսիայի և Պանետոլիկոնի միջև, անցնում է Էտոլիայի հարավարևմտյան ուղղությամբ, հոսում է Տրիխոնիս լճի և Նավպակտիոս լեռների  միջև և Մեսոլոնգիոնից 10կմ հարավ-արևելք թափվում է Պատրաիկոսի ծովածոց։ Գետը  ոլոր-մոլոր հունի պատճառով կոչվում է նաև «օձ»՝ Ֆիդարիս () ։

Հնում կոչվել է Լիկպաս ()։ Ըստ ավանդության՝ գետը կոչվել է Էվինոս, քանի որ նրանում է խեղդվել Էվեն թագավորը, որը հետապնդում էր իր աղջկան՝ Մարպեսին առևանգած Իդիասին։
Այս գետի աստվածը Էվենն է՝ Օվկիանոսի և Թետիսի որդին։
Գետի վրա գտնվում է նույնանուն ջրամբարը ()։ Կառուցվել են Էվինոսի ու Մորնոսի ջրամբարները իրար միացնող պատնեշը և թունելը ։
1992 թվականին սկսվել է հողե պատնեշի կառուցումը, որը ավարտվել է 2001 թվականին։
2002 թվականի հոկտեմբերին ջրամբարը լցվել է։ Ջրամբարի ծավալը 14 խմ² է։

## Ծանոթագրություններ

Կատեգորիա:Էտոլիա
Կատեգորիա:Հոնիական ծով թափվող գետեր
Կատեգորիա:Հունաստանի գետեր
Դանիել Բեկ Տեր-Խաչատրյանց

**Դանիել Բեկ Տեր-Խաչատրյանց** (), հայ բեկ Սասունում, 18-րդ դարի երկրորդ կեսին։

Դանիել Բեկը սերվում է Բագրատունիների թագավորական տոհմի հարավային իշխանական ճյուղից։

## Դանիել Բեկի ժառանգները
* Ավդալ Բեկ Տեր-Խաչատրյան (1805-1867), Դանիել Բեկի որդին.
* Հակոբ Բեկ Տեր-Խաչատրյան (1826-1889), Ավդալ Բեկի որդին.
* Պողոս Բեկ Տեր-Խաչատրյան (Թիֆլիս), Ավդալ Բեկի որդին.
* Սամսոն Բեկ Տեր-Խաչատրյան (Գերմանիա), Ավդալ Բեկի որդին.
* Խաչատուր Բեկ Տեր-Խաչատրյան (1845-1916), Հակոբ Բեկի որդին.
* Սիրեկան, Խաչատուրի որդին.
* Գարեգին (1900-1940), Սիրեկանի որդին.
* Լյուդվիգ Խաչատրյան (1935-1940), Գարեգինի որդին.
* Ռաֆիկ Խաչատրյան (1937-1993), Գարեգինի որդին, քանդակագործ.
* Ռազմիկ Խաչատրյան (1939-2008), Գարեգինի որդին.
* Ռիփսիմե Խաչատրյան (ծն. 1936), Գարեգինի դուստրը.
* Գարեգին Խաչատրյան (1975-1995), Ռաֆիկի որդին, Արցախյան ազատամարտի մասնակից, նկարիչ, քանդակագործ.

## Աղբյուրներ
* «Ղարաբաղեան ազատագրական պատերազմ. 1988-1994» (Հայկական հանրագիտարանի հրատարակչութիւն), Երևան, 2004 թ., էջեր 429-430.
* «Հայկական հանրագիտարան», Երևան, 2004.
* «Советская монументальная скульптура 1960-1980», Նիկիտա Վորոնով, Մոսկվա, «Искусство» հրատարակչություն, 1984 (ռուսերեն).
* «Հայ կերպարվեստագետներ» (կենսագրական բառարան), Գոհար Խոստիկյան, 1993, Երևան, անտիպ.
* «Հայը. նշանվոր հայերի կենսագրություններ մեկ տողով», Ալբերտ Փարսադանյան, Երևան, 2004.
* «Ով ով է», (Հայկական հանրագիտարանի հրատարակչություն), Երևան, 2007.
* «ԽԱՉԱՌ», ("Սամարկ" հրատարակչություն), 7 սեպտեմբեր, Երևան, 2007.
* «Ռաֆօն», «Ավանգարդ», անկախ շաբաթաթերթ, 6 հոկտեմբեր, Երևան, 2007.
* «Քանդակագործ Ռաֆօի՝ Ռաֆիկ Գարեգինի Խաչատրյանի Յիշատակին», Սիփան Շիրազ, հետդարձ Ժամանակ (1993), «Հայ զինվոր» շաբաթաթերթ, ՀՀ ՊՆ պաշտոնաթերթ, 6-13 հոկտեմբեր, Երևան, 2007.
* «Խաչառ՝ Ռաֆիկ Գարեգինի Խաչատրյան», «Երևան» հեռուստաստուդիա, 7 հոկտեմբեր, Երևան, 2007.
* «Քանդակագործ Խաչառ՝ Ռաֆիկ Գարեգինի Խաչատրյան»` «Հանդիպում» հաղորդաշար, «Արմենակոբ» հեռուստաընկերություն, 14 հոկտեմբեր, Երևան, 2007.
* «Ռաֆիկ Գարեգինի Խաչատրյան», «Զինուժ», «Հայկական 1-ին հեռուստաալիք» (Հ1), 21 հոկտեմբեր, Երևան, 2007.
* «Մուսաները չլռեցին», Սասուն Գրիգորյան, հատոր 3, Երևան, 2010, էջ 67-68.

Կատեգորիա:Բագրատունիներ
Կատեգորիա:Հայ քաղաքական գործիչներ
Կատեգորիա:Հայերն Օսմանյան կայսրությունում
Սանտորինիի ճոպանուղի

**Սանտորինիի ճոպանուղի** (), ճոպանուղի, որը գտնվում է Հունաստանի Սանտորինի կղզում։ Սանտորինիի ճոպանուղին հիմնադրված է 1979 թվականին՝ «Loula & Evangelos Nomikos Foundation» ընկերության տնօրեն, հույն նշանավոր նավարդյունաբերող Եվանգելոս Նոմիկոսի կողմից։ Վերջինս հոգացել է ճոպանուղու կառուցման և տեղադրման բոլոր ծախսերը։ Բացի ճոպանուղուց, Նիկոմոսը նաև մեծ ներդրումներ է կատարել Թիրա կղզում։ Նա միջնորդել է տեղացիների և զբոսաշրջիկների տեղափոխման խնդրի լուծմանը։

Սանտորինիի ճոպանուղին զբոսաշրջիկներին հնարավորություն է ընձեռնում 220 մետր բարձրությունից տեսնել կղզու համայնապատկերը։ Շինարարական աշխատանքներն իրականացրել է շվեյցարական «Doppelmayr Garaventa» հեղինակավոր ընկերությունն է, որը կառուցման համար օգտագործել է բացառապես ավստրիական մեխանիզմներ։

Մեկ ժամում Սանտորինիի ճոպանուղին կարող է տեղափոխել մոտ 1200 մարդու։ Ուղևորությունը տևում է երեք րոպե։

## Ծանոթագրություններ

Կատեգորիա:1979 հիմնադրումներ Հունաստանում
Կատեգորիա:Հունաստանի ճոպանուղիներ
Կատեգորիա:Ճոպանուղիներ
Կատեգորիա:Սանտորինիի շենքեր և կառույցներ
Յան Կարամո

**Յան Կարամո** (, ), ֆրանսիացի պրոֆեսիոնալ ֆուտբոլիստ։ Ներկայումս Ինտեր Միլանից վարձավճարով հանդես է գալիս Պարմայի կազմում։ Խաղում է հարձակվողի դիրքում։

## Ակումբային կարիերա
### Կան
Կարամոն Կանի ակադեմիայի սան է։ Իր առաջին պայմանագիրը կնքեց 2015 թվականի դեկտեմբերի 7-ին։ Իր պրոֆեսիոնալ դեբյուտը նշեց 2016 թվականի օգոստոսի 13-ին՝ փոխարինման մտնելով Լորյանի դեմ խաղում։ Առաջին հանդիպումը թիմի մեկնարկային կազմում անցկացրեց օգոստոսի 19-ին՝ Օլիմպիկ Լիոնի դեմ խաղում։ Իր առաջին գոլը պրոֆեսիոնալ կարիերայում խփեց սեպտեմբերի 21-ին՝ Անժեի դեմ խաղում։ Դեկտեմբերի 2-ին Կարամոն գոլի և գոլային փոխանցման հեղինակ դարձավ Դիժոնի դեմ խաղում։ 2017 թվականի փետրվարի 4-ին նա խփեց Գենգանի դեմ խաղի միակ գոլը՝ 1-0 հաշվով հաղթանակ պարգևելով իր թիմին։ Կանի կազմում Կարամոն անցկացրեց 35 հանդիպում առաջնությունում՝ դառնալով 5 գոլի և 4 գոլային փոխանցման հեղինակ։

### Ինտեր Միլան
2017 թվականի օգոստոսի 31-ին Կարամոն սկզբից՝ 2 տարվա վարձավճարով, ապա լրիվ տրանսֆերով տեղափոխվեց Ինտեր Միլան։ Իր դեբյուտը ակումբի կազմում նշեց սեպտեմբերի 24-ին՝ փոխարինելով Բորխա Վալերոյին Ջենոայի դեմ խաղում։ Առաջին հանդիպումը Ինտերի մեկնարկային կազմում անցկացրեց դեկտեմբերի 12-ին՝ Իտալիայի գավաթի Պորդենոնեի դեմ խաղում։ Իր առաջին գոլը խփեց 2018 թվականի փետրվարի 11-ին՝ Բոլոնյայի դեմ խաղում։ 2017-18 մրցաշրջանում Կարամոն անցկացրեց 17 հանդիպում՝ դառնալով 1 գոլի հեղինակ։

2018 թվականի օգոստոսի 31-ին Կարամոն վարձավճարով միացավ Բորդոյին։ Իր դեբյուտը նշեց սեպտեմբերի 20-ին՝ փոխարինելով Ֆրանսուա Կամանոյին Եվրոպայի Լիգայի խմբային փուլի Սլավիա Պրահայի դեմ խաղում։ Իր առաջին գոլը խփեց սեպտեմբերի 23-ին՝ Գենգանի դեմ խաղում։ 2019 թվականի հունվարի 15-ին ֆրանսիացին գոլի հեղինակ դարձավ Անժեի դեմ հանդիպման ավելացված ժամանակում՝ 2-1 հաշվով հաղթանակ պարգևելով իր թիմին։ Փետրվարի 6-ին Բորդոն որակազրկեց Կարամոյին ոչ պատշաճ վարքի համար, ինչի պատճառով բաց թողեց 3 հանդիպում։ Ակումբի կազմում ֆրանսիացին անցկացրեց 33 հանդիպում՝ դառնալով 3 գոլի և 3 գոլային փոխանցման հեղինակ։

2019 թվականի հուլիսի 17-ին Կարամոն 1 տարվա վարձավճարով տեղափոխվեց Պարմա։ Իր դեբյուտը ակումբի կազմում նշեց օգոստոսի 17-ին՝ փոխարինելով Ժերվինյոյին Իտալիայի գավաթի Վենեցիայի դեմ խաղում։

## Միջազգային կարիերա
Կարամոն ներկայացրել է Ֆրանսիան բոլոր տարիքային երիտասարդական հավաքականներում։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 26-ի դրությամբ*

## Ծանոթագրություններ

## Արտաքին հղումներ
*Կարամոյի պաշտոնական Ինստագրամի էջը
* Կարամոն transfermarkt-ում
* Կարամոն soccerbase.com-ում
* Կարամոն WhoScored.com կայքում
* Կարամոն Լիգա 1-ի պաշտոնական կայքում 
* Կարամոն ՈՒԵՖԱ-ի պաշտոնական կայքում
* Կարամոն ՖԻՖԱ-ի պաշտոնական կայքում
* Կարամոն Ֆրանսիայի ֆուտբոլի ֆեդերացիայի կայքում 

Կատեգորիա:Բորդոյի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Կանի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆրանսիացի ֆուտբոլիստներ
Կատեգորիա:Տորինոյի ֆուտբոլիստներ
Կատեգորիա:Մոնպելիեի ֆուտբոլիստներ
Սկավառակ (այլ կիրառումներ)

**Սկավառակ** անվանումը կարող է ունենալ հետևյալ կիրառումները․

*Կոշտ սկավառակ -  համակարգիչների հիշողության հիմնական կրիչը
*Ճկուն սկավառակ - շարժական արտաքին հիշողության սարք
*Ռելեյի սկավառակ - ձայնային ալիքում մասնիկների տատանողական արագության և ձայնի ուժի չափման սարք
*Ցրված սկավառակ - Արեգակնային համակարգի հեռավոր շրջան
*Ֆեստի սկավառակ - յուրահատուկ գրի հուշարձան, ենթադրաբար միջին և ուշ բրոնզե դարի մինոսյան մշակույթից
Ռոնդավել

thumb|Առանց զարդարանքների ռոնդավել
thumb|right|Ռոնդավելի տանիքի տեսքը ներսի կողմից
**Ռոնդավել** (, ), բանտու ժողովուրդների ավանդական կլոր տուն Աֆրիկայի հարավի երկրներում։

## Տարածվածություն
Ռոնդավելը տարածված է Աֆրիկայի հարավի երկրներում, այդ թվում, ՀԱՀ-ում, Լեսոտոյում (որտեղ այն հայտնի է որպես «մոխորո»), Սվազիլենդում, Բոտսվանայում և այլուր։ Տարբեր տեղերում պատերի բարձրությունը, տանիքի թեքությունը և ներքին հարդարանքը կարող է տարբեր լինել։ Որոշ տեղերում գոյություն ունի ներսի կողմի փորագրություններով և որմնանկարներով զարդարելու ավանդույթ, այդ դեպքում այլ վայրերում ներքին տեսքը միանգամայն միօրինակ է և պարզ։

## Կառուցվածք
Ռոնդավելը սովորաբար ունի կլոր տեսք (այստեղից էլ անվանումը) և ավանդաբար պատրաստվում է բնական մատչելի նյութերից։ Պատերը սովորաբար պատրաստվում են քարից։ Ցեմենտային շաղախը կարող է բաղկացած լինել ավազից, հողից, կամ դրանց և գոմաղբի խառնուրդից։ Հատակը մշակվում է գոմաղբ պարունակող խառնուրդով, որպեսզի այն հարթ տեսք ունենա։ Ռոնդավելի տանիքի հիմնական տարրերը, հեծանները կլոր փայտանյութից են, կամ երկարությամբ կտրված ծառի ճյուղերից։ Տանիքը ծածկվում է եղեգներով, որոնք հեծանների հետ ամրացվում են խոտե կառաններով։ Տանիքի պատրաստումը կարող է տևել 1-2 օրից մինչև մեկ ամբողջ տարի, կախված կառուցվածքի բարդությունից, քանի որ միաժամանակ կարելի է հավաքել մեկ հատված աշխատելով ներքևից  վերև։

## Օգտագործումը սպիտակ նորաբնակների կողմից
Ռոնդավելն աստիճանաբար սկսեցին օգտագործել նաև Աֆրիկայի հարավի նորաբնակները (մոտավորապես XVIII դարից) և հարմարեցրեցին դրա կառուցվածքն Արևելքի մշակույթում ավանդաբար կիրառվող շինարարական  նյութերի և մշակման մեթոդների հետ։ Ներկայումս ռոնդավելը այնքան էլ տարածված չէ, առավելապես սպիտակներով բնակեցված քաղաքներում, սակայն հանդիպում է ֆերմաներում, կամ որպես տնակ հանգստյան օրերն այդտեղ անցկացնելու համար։ Երբեմն ռոնդավելի արտաքին տեսքը դիտավորյալ «աֆրիկանացվում է», որպեսզի գրավեն զբոսաշրջիկների ուշադրությունը։ Բացառությամբ ամբողջապես գործարանների կողմից պատրաստվող ռոնդավելներից, տանիքի պատրաստման հիմնական նյութը համարվում է եղեգնը, քանի որ այլ նյութերից կոնաձև տանիք պատրաստելը բավականին դժվար և աշխատատար է։

## Պատկերասրահ

Image:Mahalapye traditional house cropped.jpg|Զարդարված ռոնդավել Բոտսվանայում
Image:Khutse Kalahari Lodge.jpg|Զարդարված ռոնդավել Բոտսվանայում
Image:Rondavels Mafekeng.jpg|Երկու ռոնդավել Մոֆեկենգում, Լեսոտո
Image:Rondavel - Sani Lodge 1.jpg|Ռոնդավելի ներքին հարդարանքներ
Image:Rondavel - Sani Lodge 2.jpg|Ռոնդավելի արտաքին տեսքը


## Ծանոթագրություններ

## Արտաքին հղումներ
* Rondavel at Addo, ZA .
* Rondavel (African dwelling) — Britannica Online Encyclopedia

Կատեգորիա:Էթնիկ խմբերի ճարտարապետություն
Կատեգորիա:Հարավաֆրիկյան Հանրապետության ճարտարապետություն
Միխալ Սաչեկ

**Միխալ Սաչեկ** (չեխ․՝ Michal Sáček, սեպտեմբերի 19, 1996 թ., Պրահա, Չեխիա), չեխ ֆուտբոլիստ, Սպարտա ֆուտբոլային ակումբի կիսապաշտպանն է։

## Ակումբային կարիերա
Սաչեկը Սպարտա ակումբի սանն է, որտեղ Չեխիայի առաջնությունում իր մեկնարկային հանդիպումն անցկացրել է 2016թ․ մայիսի 14֊ին, երբ թիմը մրցում էր Վիսոչինայի հետ։ Եվրոպայի լիգայում իր մեկնարկային հանդիպումն անցկացրել է սեպտեմբերի 15-ին, երբ թիմը մրցում էր Սաութհեմփթոնի հետ։

## Ազգային հավաքականի կազմում
2017թ․ Չեխիայի երիտասարդական հավաքականի կազմում մասնակցել է Լեհաստանում անցկացված Եվրոպայի առաջնությանը։ Ֆուտբոլիստը մասնակցել է Գերմանիայի և Իտալիայի հետ անցկացված հանդիպումներին։

## Ծանոթագրություններ

## Հղումներ
* Սաչեկը soccerway.com կայքում
* Սաչեկը fotbal.cz կայքում
* Սաչեկը fortunaliga.cz կայքում
* Սաչեկը transfermarkt.com կայքում

Կատեգորիա:1996 ծնունդներ
Կատեգորիա:Անձինք այբբենական կարգով
Կատեգորիա:Չեխ ֆուտբոլիստներ
Կատեգորիա:Պրահա քաղաքում ծնվածներ
Կատեգորիա:Սեպտեմբերի 19 ծնունդներ
Կատեգորիա:Սպարտա Պրահայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլիստներ այբբենական կարգով
Bed (երգ, Նիքի Մինաժ)

«**Bed**», ամերիկացի հիփ-հոփ կատարող Նիքի Մինաժի երգը, որ ձայնագրվել է ամերիկացի երգչուհի Արիանա Գրանդեի մասնակցությամբ։ Թողարկվել է որպես Նիքի Մինաժի *[[Queen (ալբոմ, Նիքի Մինաժ)|Queen]]* (2018) չորրորդ ստուդիական ալբոմի երկրորդ սինգլ 2018 թվականի հունիսի 14-ին Young Money Entertainment և Cash Money Records լեյբլներում։ Որպես պրոդյուսեր հանդես են եկել՝ Supa Dups, Beats Bailey, Մեսսի և Ben Billions։ Երգը Նիքի Մինաժի և Արիանա Գրանդեի չորրորդ համագործակցությունն է։ Այն զբաղեցրել է 42-րդ հորիզոնականն ամերիկյան Billboard Hot 100 հիթ-շքերթում, ինչպես նաև ընդգրկվել է քսան լավագույն երգերի ցանկում Ավստրալիայում, Շոտլանդիայում և Մեծ Բրիտանիայում։

## Նախադրյալներ և թողարկում
2014 թվականին Նիքի Մինաժն ու Արիանա Գրանդեն թողարկել են երկու համատեղ երգեր՝ «Bang Bang», որն ընդգրկվել է Գրանդեի *[[My Everything]]* (2014) երկրորդ ստուդիական ալբոմի դելյուքս տարբերակում, և «Get on Your Knees», որն ընդգրկվել է Մինաժի *[[The Pinkprint]]* (2014) երրորդ ստուդիական ալբոմում։ 2016 թվականին երգչուհիները թողարկել են «Side to Side» երգը, որ ընդգրկվել է Արիանա Գրանդեի *[[Dangerous Woman (ալբոմ)|Dangerous Woman]]* երրորդ ստուդիական ալբոմում։ 2018 թվականի մայիսին Գրանդեն Թվիթթերի իր էջում գրել է, որ Նիքի Մինաժն իրեն հրավիրել է ստուդիա՝ ձայնագրելու հերթական համատեղ երգը։ 2018 թվականի հունիսի 4-ին նույնպես Թվիթերի իր էջում Գրանդեն երկրպագուի հարցին պատասխանել է, թե 2018 թվականին Մինաժի հետ կթողարկի մեկից ավելի երգեր և հայտարարել «The Light Is Coming» ստեղծագործության թողարկման մասին։ Հունիսի 11-ին Նիքի Մինաժը պաշտոնապես հայտարարել է, որ «Bed» երգը կթողարկվի որպես սպասվող *[[Queen (ալբոմ, Նիքի Մինաժ)|Queen]]* ալբոմի երկրորդ սինգլ։ Սինգլը թողարկվել է հունիսի 14-ին թվային ներբեռնման ձևաչափով և ալբոմի նախապատվերի հնարավորության հետ միասին։ Սինգլի շապիկին պատկերված են Նիքի Մինաժն ու Արիանա Գրանդեն ջրավազանում։

## Առևտրային հաջողություն
«Bed» սինգլն ամերիկյան Billboard Hot 100 հիթ-շքերթում իր նորամուտը կատարել է 43-րդ հորիզոնականում՝ ուենալով 19,000 ներբեռնում և 12 միլիոն սթրիմինգ։ Երգը դարձել է 91-րդը Մինաժի կարիերայում, որ ընդգրկվել է ամերիկյան հիթ-շքերթում։ Երկրորդ շաբաթում երգն զբաղեցրել է հիթ-շքերթի 67-րդ հորիզոնականը։ Չորրորդ շաբաթում երգը բարձրացել է 48-րդ հորիզոնական, իսկ *Queen* ալբոմի թողարկումից հետո հասել ամենաբարձր՝ 42-րդ հորիզոնականին։

«Bed» երգն ընդգրկվել է քսան լավագույն երգերի ցանկում Ավստրալիայում, Շոտլանդիայում և Մեծ Բրիտանիայում։

## Հիթ-շքերթներ

## Ծանոթագրություններ

Կատեգորիա:2018 երգեր
Կատեգորիա:Արիանա Գրանդեի երգեր
Կատեգորիա:Նիքի Մինաժի երգեր
Խեսուս Գալյարդո

**Խեսուս Դանիել Գալյարդո Վասկոնսելոս** (, ), մեքսիկացի ֆուտբոլիստ, «Մոնտերեյ» ակումբի և Մեքսիկայի հավաքականի կիսապաշտպան։ 2018 թվականի աշխարհի առաջնության մասնակից։

## Ակումբային կարիերա
Գալյարդոն ՈՒՆԱՄ Պումաս ակումբի սան է։ 2014 թվականի սեպտեմբերի 17-ին՝ Մեքսիկայի գավաթի խաղարկության շրջանակներում կայացած «Տոլուկա» ակումբի դեմ խաղի ժամանակ, Խեսուսը կատարել է իր նորամուտը թիմի հիմնական կազմում։ Նույն խաղի ժամանակ նա խփել է իր առաջին գոլն ակումբում։ Նոյեմբերի 23-ին՝ «Մոնտերեյ» ակումբի դեմ խաղի ժամանակ, Խեսուսը կատարել է իր նորամուտը Մեքսիկայի առաջնությունում։ 2016 թվականի օգոստոսի 21-ին՝ «Մոնտերեյ» ակումբի դեմ խաղի ժամանակ, նա խփել է իր առաջին գոլը առաջնությունում հօգուտ ՈՒՆԱՄ Պումաս ակումբի։ Հոկտեմբերի 21-ին՝ ԿՈՆԿԱԿԱՖ-ի չեմպիոնների լիգայի շրջանակներում կայացած «Վի Կոննեկշոն» ակումբի դեմ խաղի ժամանակ, Խեսուսը ձևակերպել է «դուբլ»։

2018 թվականի ամռանը Գալյարդոն տեղափոխվել է «Մոնտերեյ» ակումբ։

## Միջազգային կարիերա
2016 թվականի հոկտեմբերի 9-ին՝ Նոր Զելանդիայի հավաքականի դեմ ընկերական խաղի ժամանակ, Խեսուսը կատարել է իր նորամուտը Մեքսիկայի հավաքականի կազմում։

2017 թվականին Գալյարդոն դարձել է ԿՈՆԿԱԿԱՖ-ի ոսկե գավաթի խաղարկության բրոնզե մեդալակիր։ Մրցաշարի ընթացքում նա մասնակցել է Սալվադորի, Կյուրասաոյի, Հոնդուրասի և երկու անգամ էլ Ճամայկայի հավաքականների դեմ խաղերին։

2018 թվականին Գալյարդոն մասնակցել է Ռուսաստանում կայացած աշխարհի առաջնությանը։ Մրցաշարում նա մասնակցել է Գերմանիայի, Հարավային Կորեայի, Շվեդիայի և Բրազիլիայի հավաքականների դեմ խաղերին։ Շվեդիայի հավաքականի դեմ խաղի ժամանակ Խեսուսն ստացել է դեղին քարտ, որը եղել է ամենաարագ դեղին քարտը աշխարհի առաջնության պատմության մեջ։

## Ձեռքբերումներ
**Միջազգային**

 **[[Մեքսիկայի ֆուտբոլի ազգային հավաքական|Մեքսիկա]]**
*  ԿՈՆԿԱԿԱՖ-ի ոսկե գավաթ — 2017

## Ծանոթագրություններ

## Արտաքին հղումներ
* Ֆուտբոլիստի վիճակագրությունը soccerway կայքում
* Ֆուտբոլիստի էջը sports.ru կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Մեքսիկայի հավաքականի ֆուտբոլիստներ
Կատեգորիա:Մեքսիկացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Լուկաշ Յուլիշ

**Լուկաշ Յուլիշ** (չեխ․՝ Lukáš Juliš, ), չեխ ֆուտբոլիստ, Սպարտա ֆուտբոլային ակումբի հարձակվողն է, վարձավճարով հանդես է գալիս Բոհեմիանս 1905 ակումբում։

## Ակումբային կարիերա
### Սպարտա Պրահա II
Չեխիայի երկրորդ լիգայում իր մեկնարկային հանդիպումն անցկացրել է 2011 թ․ օգոստոսի 6-ին, երբ թիմը մրցում էր Զնոյմոյի հետ։ Այս ակումբի կազմում անցկացրել է 10 հանդիպում և դարձել 3 գոլի հեղինակ։

2011 թ․ օգոստոսի 21-ին մեկնարկային կազմում դուրս գալով խաղադաշտ Վարնսդորֆի դեմ խաղում կարողացել է դառնալ 3 գոլի հեղինակ։

### Սպարտա Պրահա
Չեխիայի առաջին լիգայում իր մեկնարկային հանդիպումն անցկացրել է 2013 թ․ հուլիսի 31֊ին, երբ թիմը մրցում էր Սլավիայի հետ։ Առաջին գոլը կարողացել է խփել 2014 թ․ մարտի 22-ին, երբ թիմը մրցում էր Բանիկի հետ։

## Ազգային հավաքականի կազմում
Չեխիայի երիտասարդական հավաքականի կազմում Յուլիշը անցկացրած 7 հանդիպումներում խփել է 1 գնդակ։

## Ծանոթագրություններ

## Արտաքին հղումներ
* Յուլիշը Բոհեմիանսի պաշտոնական կայքում  
* Յուլիշը Չեխիայի ֆուտբոլի ֆեդերացիայի կայքում 
* Յուլիշը Չեխիայի առաջին լիգայի կայքում 
* Յուլիշը soccerway.com կայքում
* Յուլիշը transfermarkt.com կայքում

Կատեգորիա:1994 ծնունդներ
Կատեգորիա:Անձինք այբբենական կարգով
Կատեգորիա:Բոհեմիանս 1905-ի ֆուտբոլիստներ
Կատեգորիա:Դեկտեմբերի 2 ծնունդներ
Կատեգորիա:Չեխ ֆուտբոլիստներ
Կատեգորիա:Սպարտա Պրահայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլիստներ այբբենական կարգով
Ջեյն Կիգունդու

**Ջեյն Կիգունդու** (, ), ուգանդացի փաստաբան, Ուգանդայի գերագույն դատարանի դատավոր (2008 թվական, մայիս)։

## Կրթություն
Ջեյն Կիգունդուն ավարտել է Մակերերեի համալսարանի իրավաբանական ֆակուլտետը և ստացել իրավագիտության բակալավրի աստիճան։  Կամպալայի Իրավունքի զարգացման կենտրոնից ստացել է լեգալ փորձառության դիպլոմ, որից հետո անդամագրվել է Uganda Bar-ին։

## Գործունեություն
Սկսած 2000-ական թվականներից Ջեյն Կիգունդուն աշխատել է Ուգանդայի արդարադատության նախարարությունում և սահմանադրական գործերի նախարարությունում։ 2003-2007 թվականներին եղել է գլխավոր իրավական ադմինիստրատոր, 2007-2008 թվականներին՝ գլխավոր հավատարմատար։

Գերագույն դատարանում, նախքան Ընտանեկան դատական բաժնում գորունեություն ծավալելը, եղել է *Դատական ուսումնասիրությունների ինստիտուտի* գործադիր տնօրեն։ 2017 թվականի դրությամբ ծառայել է Գերագույն դատարանի «Միջազգային հանցագործությունների բաժնում»։ Եղել է երեք դատական տրիբունալի անդամ,  որը վարել է 14 տղամարդկանց գործը, որոնք մեղադրվում էին Ուգանդայում մուսուլման հոգևորականների սպանությունների մեջ 2014-2015 թվականներին։ Մյուս երկու դատավորներն էին Էզեկիել Մուհանգուզին (գլխավոր դատավոր) և Պերսի Թուհաիսը (անդամ)։

## Ընտանիք
1988 թվականին Ջեյն ամուսնացել է ուգանդացի փաստաբան Պատրիկ Կիգգունդուի հետ, ով մի ժամանակ եղել է Նոր Տեսլական խմբի կորպորատիվ քարտուղար և Կյոտերա ընտրական շրջանից եղել է խորհրդարանի անդամ։ Զույգն ունի երեք դուստր։ Պատրիկն ունի ևս չորս երեխա այլ զուգընկերոջից։ Պատրիկը մահացել է 2013 թվականի օգոստոսին, 1998 թվականի հունիսին տեղի ունեցած ավտովթարի հետևանքով 15 տարի անվասայլակի վրա անցկացնելուց հետո։

## Ծանոթագրություններ

## Արտաքին հղումներ
*I Did Not Abandon My Husband - Justice Jane Kiggundu

Կատեգորիա:Մակերերեի համալսարանի շրջանավարտներ
Կատեգորիա:Ուգանդացի դատավորներ
Կատեգորիա:Ուգանդացի փաստաբաններ
Գուրնե (քաղաք)

**Գուրնե (քաղաք)** () փոքր քաղաք Կրետե կղզու հյուսիսում՝ Էգեյան ծովի ափին։ 2010 թվականից Կալիկրատիսի ծրագրով համայնքի վարչական կենտրոնը՝ Հերսոնեսը, Իրակլիոնի ծայրամասային միավոր է Հունաստանի Կրետե կղզու ծայրամասում։ 2011 թվականի մարդահամարի տվյալներով բնակչության թիվը կազմում է 1628 մարդ։ Գուրնեն մայրաքաղաք Իրակլիոնից 15 կիլոմետր արևելք է գտնվում և 50 կմ հյուսիս-արևմուտք՝  Այոս-Նիկոլաոսից։ Բնակչության հիմնական զբաղմունքը գյուղատնտեսությունն է։ Արտադրվում են բանջարեղեններ, խաղող և ձիթապտղի յուղ։ Քաղաքում է գտնվում Կրետեի ջրավազանը։

Քաղաքի շրջակայքում գտնվել են Միոնական քաղաքակրթության փլատակները։ Քաղաքը առաջին անգամ հիշատակվել է 1583 թվականին։

Քաղաքի անունը առաջացել է «գուրնա» () բառից՝ ջրելատեղ, տաշտակ(անասունների համար)։

## Անոպոլիսի համայնքային միություն
Անոպոլիսի համայնքային միության մեջ են մտնում չորս բնակավայր։ Ըստ 2011 թվականի մարդահամարի՝ բնակչության թիվը կազմում է 3604 մարդ։ Մակերեսը 12,472 կմ² է։

## Բնակչություն

## Ծանոթագրություններ

Կատեգորիա:Հունաստանի քաղաքներ
Կատեգորիա:Կրետե
Օմելասից հեռացողները

**«Օմելասից հեռացողները»**  (, բառացի թարգմանաբար՝ նրանք, ովքեր լքում են Օմելասը), Ուրսուլա Կրյոբեր Լե Գուինի պատմվածք-առակը։

## Հրատարակում և մրցանակներ
Պատմվածքը մտնում է *«Քամու տասներկու ռումբ»* հավաքածուի և մի քանի անթոլոգիաների մեջ։ Ստեղծագործությանը շնորհվել է «Հյուգոյի մրցանակ»՝ որպես լավագույն պատմվածք (1974 թվական)։ «Օմելասից հեռացողները» դասվում է Ուրսուլայի Հայնյան շարքին։

## Թեմա
Հեղինակն իր առաջաբանում պատմվածքը համարում է որպես հոգեբանական միֆ, որի կենտրոնական գաղափարը «քավության նոխազի» թեման է. սրա տակ պետք է խորհդածել այն գնի մասին, որը մարդիկ պատրաստ են վճարել իրենց բարեկեցիկ գոյության համար։

Առակը բարձրացնում է հավերժական խնդիրներից մեկը․ արդարացվա՞ծ է այն հասարակության գոյությունը, որում համագոյակցում են նրանք, ովքեր հայտնվել են կյանքի հետնաբեմում, և բարեկեցիկ մեծամասնությունը, ովքեր հպարտանում են մյուսների հանդեպ կարեկցանքի փայլով։ Այս թեման հնչել է նաև Դոստաևսկու «Կարամազով եղբայրներ» վեպում, ինչպես նաև Վիլյամ Ջեյմսի «Բարոյականության փիլիսոփայություն և բարոյական կյանք» վեպի մեջ։

## Սյուժե
Սյուժեն, որպես այդպիսին, բացակայում է։ Առակն իրենից ներկայացնում է Օմելաս քաղաքի երջանիկ կյանքի նկարագրությունը։ Այս քաղաքի բարեկեցությունը ինչ-որ առեղծվածային կերպով պայմանավորված է ոմն երեխայի կյանքով, որը ձգտում էր գոյությունը պահպանել մի մութ նկուղում՝ լիակատար միայնության մեջ։ Ոչ ոք չի համարձակվում փոխել այդ երեխայի կյանքը, կամ նույնիսկ այցելել նրան՝ մխիթարելու համար, քանի որ այդ դեպքում ամբողջ քաղաքի երջանկությունը հօդս կցնդի։ Ընդ որում բոլորը գիտեն այդ երեխայի մասին։ Շատերը շարունակում են վայելել կյանքը, չնայած դժբախտ կյանքի մասին հիշողությունները թունավորում են նրանց գոյությունը։ Նրանք փորձում են գտնել այդ ամենին համակերպվելու պատճառները։ Բայց կան նրանք, ովքեր գտնում են իրենց մեջ ուժ՝ այդ ամենին մերժելու համար, այդ հենց նրանք են, ովքեր լքում են Օմելասը։

## Ծանոթագրություններ

## Արտաքին հղումներ
* Те, кто покидают Омелас
* Сайт поклонников творчества У. К. Ле Гуин 

Կատեգորիա:Գրական ստեղծագործություններ այբբենական կարգով
Կատեգորիա:Ուրսուլա Կրյոբեր Լե Գուինի ստեղծագործություններ
Կատեգորիա:Անգլերեն գրքեր
Կատեգորիա:Անգլերեն գրականություն
Սիմոն Դելի

**Սիմոն Դելի** (), կոտ դ'Իվուարցի ֆուտբոլիստ, Սլավիայի և Կոտ դ'Իվուարի ազգային հավաքականի պաշտպանն է։

## Ակումբային կարիերա
Դելին կարիերան սկսել է Կոտ դ'Իվուարում, որտեղ հանդես է եկել Աֆրիկա Սպորտ ակումբում։ 2012 թ․ ֆուտբոլիստին նկատում են և հրավիրում Սպարտա։ 2013 թ․ ամռանը մարզավիճակի բարելավման համար վարձավճարով տեղափոխվում է Չեխիայի երկրորդ լիգայում հանդես եկող Դինամո։ 2014 թ․ կրկին վարձավճարով տեղափոխվում է Պրշիբրամ։ Հոկտեմբերի 28-ին նոր ակումբի կազմում իր մեկնարկային հանդիպումն է անցկացնում, երբ թիմը մրցում էր Դուկլայի հետ։

2015 թ․ ֆուտբոլիստը տեղափոխվում է Սլավիա, որտեղ իր մեկնարկային հանդիպումն անցկացնում է փետրվարի 21֊ին Սլովանի դեմ խաղում։ Նոր ակումբի կազմում իր առաջին գոլը կարողացել է խփել օգոստոսի 16-ին Վիսոչինայի դեմ կայացած խաղում։ 2017 թ․ Սլավիայի կազմում դառնում է Չեխիայի առաջնության հաղթող։

## Ազգային հավաքականի կազմում
Կոտ դ'Իվուարի ազգային հավաքականի կազմում իր մեկնարկային հանդիպումն անցկացրել է 2015 թ․ մարտի 26-ին, երբ թիմը ընկերական խաղ էր անցկացնում Անգոլայի ազգային հավաքականի հետ։

2017 թ․ Դելին մասնակցում է Գաբոնում կայացած Աֆրիկյան ազգերի գավաթին։

## Նվաճումներ
**Թիմային**

 **[[Սլավիա Պրահա|Սլավիա (Պրահա)]]**
* 15px Չեխիայի առաջնություն — 2016/17

## Ծանոթագրություններ

## Արտաքին հղումներ
* Դելին Սլավիայի պաշտոնական կայքում 
* Դելին soccerway.com կայքում
* Դելին national-football-teams.com կայքում
* Դելին Չեխիայի առաջին լիգայի կայքում 
* Դելին transfermarkt.com կայքում

Կատեգորիա:1991 ծնունդներ
Կատեգորիա:Անձինք այբբենական կարգով
Կատեգորիա:Կոտ դ'Իվուարի հավաքականի ֆուտբոլիստներ
Կատեգորիա:Կոտ դ'Իվուարի ֆուտբոլիստներ
Կատեգորիա:Հոկտեմբերի 27 ծնունդներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլիստներ այբբենական կարգով
Կատեգորիա:Սլավիա Պրահայի ֆուտբոլիստներ
Մեթոնի

**Մեթոնի**, փոքր քաղաք Հունաստանում՝ Հոնիական ծովի ափին՝ Պելոպոնեսի հարավ-արեւմտյան վերջամասում՝ Ակրիտաս () հրվանդանից հյուսիս-արևմուտք։ Գտնվում է ծովի մակերևույթից 23 մ բարձրության վրա, Կալամաթայից 44 կմ հարավ-արեւմուտք և Կապիտան-Վասիլիս-Կոնստանտակոպուլոս օդանավակայանից() 39 կմ հարավ-արեւմուտք։ Այն Պիլոս-Նեստոր համայնքի մեջ, Պելոպոնեսի ծայրամասում գտնվող Մեսինիի ծայրամասային միավոր է։ Ըստ 2011 թվականի մարդահամարի՝ բնակչության թիվը հասնում է 1103 մարդու։ Պելոպոնեսի կարևոր առողջարանային քաղաքներից է։

## Պատմություն
Տրոյական պատերազմից առաջ և հետո կոչվել է Պեդաս ()։ Հոմերոսը բնութագրում է Պեդասը, որպես «խաղողի այգիներով հարուստ քաղաք». Պեդասը յոթ բարգավաճ քաղաքներից մեկն է, որը Ագամեմնոնը առաջարկեց Աքիլեսին որպես օժիտ իր աղջկա համար. Ըստ Պավսանիի՝ քաղաքը վերանվանվել է Մոֆոն() ՝ Էնեասի աղջկա՝ Մաֆոնիի անվամբ։ 1204 թվականին խաչակիրների՝ Կոստանդնուպոլիսը նվաճելուց հետո քաղաքն ընկնում է վենետիկցիների ձեռքը, ովքեր այն վերանվանեցին Մոդոն։ Վենետիկցիներն այստեղ բերդ են կառուցում։
Մինչև Հունաստանի ազատագրական պատերազմը  ամրացվել է և հաշվվում էր մոտ 7000 բնակիչ։

1821 թվականի մարտի 29-ին եպիսկոպոս Գրիգորիոս Պապատեոդորուն  ապստամբություն է բարձրացնում և թուրքերին փակում Մոդոն ամրոցում։

20-րդ դարի սկզբին բնակչությունը թիվը հասնում էր մոտ 1500–ի։
300px|մինի|աջից|Վենետիկյան Մոդոն ամրոցի ավերակները

## Մեթոնիի համայնք
Մեթոնիի տեղական միության մեջ են մտնում  հինգ բնակավայրեր և Սապենզա կղզին։ Ըստ 2011 թվականի մարդահամարի՝ բնակչության թիվը կազմում է 1209 մարդ։ Տարածքը 29.529 կմ² է։

## Բնակչություն

## Տեսարժան վայրեր
* Մոդոնի ամրոց

## Անհատներ
* Նիկոլայ Մեֆոնսկի — եպիսկոպոս, 12-րդ դարի նշանավոր աստվածաբան։

## Ծանոթագրություններ

Կատեգորիա:Հունաստանի քաղաքներ
Կատեգորիա:Մեսենիյա
Կատեգորիա:Վենետիկյան Հանրապետություն
Off the Wall (սինգլ)

**«Off the Wall»**, ամերիկացի երգիչ Մայքլ Ջեքսոնի երգերից։ Համանուն ալբոմի երրորդ սինգլն է։ կոմպոզիցիայի հեղինակը Ռոդ Թեմփերթոնն է, իսկ պրոդյուսերը՝ Քուինսի Ջոնսը։ Թողարկումը տեղի է ունեցել 1980 թվականի փետրվարին Epic Records լեյբլում։

Երգը զբաղեցրել է Billboard Hot 100 հիթ շքերթի 10-րդ հորիզոնականը, ինչպես նաև մտել է Մեծ Բրիտանիայի, Նորվեգիայի և Շվեդիայի հիթ շքերթների տասնյակի մեջ։

## Ստեղծման պատմություն և կոմպոզիցիայի առանձնահատկություններ
Կոմպոզիցիան Ռոդ Թեմփերթոնի երեք երգերից մեկն էր, որը վերջինս առաջարկել էր Մայքլ Ջեքսոնին հերթական  ալբոմի համար։ «Off the Wall» երգը հատուկ գրվել է երգչի համար։ Այն տեղ գտավ Ջեքսոնի «Off the Wall» ալբոմում։

«Off the Wall» կոմպոզիցիան մի-բեմոլ մինոր տոնայնությամբ է՝ գրված ֆանկ ժանրում։ Երգը սկսվում է սարսափազդու ձայներով և քրքջոցով։ Ըստ քննադատների, սա Ջեքսոնի առաջին փորձերից է աշխատել մռայլ, գոթական hնչողության հետ։

Երգը տեղ է զբաղեցրել Ջեքսոնի «The Essential Michael Jackson» և «The Ultimate Collection» հիթերի ժողովածուների մեջմ։

## Սինգլի թողարկում և քննադատություններ
«Off the Wall»-ը թողարկվել է որպես համանուն ալբոմի երրորդ սինգլ՝ 1982 թվականի փետրվարի 2-ի Epic Records լեյբլում։ Վաճառքում է հայտնվել 7 դյույմանոց ձայնապնակով։ Երգը Billboard Hot 100-ում զբաղեցրել է տասներորդ, իսկ Hot Soul Singles-ում՝ հինգերորդ հորիզոնականը։ «Off the Wall»-ը զբաղեցրել է չորրորդ հորիզոնականը Նորվեգիայում, իններորդը՝ Շվեդիայում, բրիտանական հիթ շքերթում երգը դարձել է յոթերորդը։

Pitchfork ամսագրի վերլուծաբանը նշել է, որ «Off the Wall»-ը փորձարարական երգ է, որը հանդիսանում է Ջեքսոնի մեկ այլ՝ «Thriller» սինգլի նախակարապետը։

## Կոմպոզիցիաների ցանկ
*  **7"** (Epic Records — 9-50838 կատալոգում համարը)

*  **7"** ( Epic Records — EPC 8045 կատալոգում համարը)

## Դիրքը չարթերում

## Ծանոթագրություններ

## Գրականություն
* 
* 

## Արտաքին հղումներ
* 

Կատեգորիա:Մայքլ Ջեքսոնի երգեր
Ճապոնական կայսրություն

, եղել է պատմական ազգային պետություն և գերտերություն, որը գոյություն է ունեցել 1868 թվականի Մեյձիի հեղափոխությունից մինչև 1947 թվականի սահմանադրությամբ վերափոխվել է ժամանակակից Ճապոնիայի։

Ճապոնիայի արագ արդյունաբերականությունը և ռազմականացումը դարձրեցին նրան գերտերության և նպաստեցին Ճապոնական գաղութատիրական կայսրության ձևավորմանը Առաջին ճապոնա-չինական պատերազմից, Բոքստերյան ապտամբությունից, Ռուս-ճապոնական պատերազմից և Առաջին համաշխարհային պատերազմից հետո։ 1920-ական թվականների տնտեսական և քաղաքական բումը բերեց ռազմատենչության աճին, որն իր գագաթնակետին հասավ, երբ Ճապոնիան անդամակցեց Առանցքի ուժերին և նվաճեց Ասիայի և Խաղաղ օվկիանոսի մեծ մասը Երկրորդ համաշխարհային պատերազմի ընթացքում։

Սկզբնական շրջանում ճապոնական զորքերը մեծ հաջողություններ գրանցեցին Երկրորդ ճապոնա-չինական պատերազմում (1937–1945) և Խաղաղօվկիանոսյան պատերազմում։ Այնուամենայնիվ բազմաթիվ պարտություններ կրելուց և ԽՍՀՄ կողմից Ճապոնիայի պատերազմ հայտարարելուց ու Մանջուրիա ներխուժումից և  Հիրոսիմայի և Նագասակիի ատոմային ռմբակոծումներից հետո, կայսրությունը անձնատուր եղավ Դաշնակիցներին 1945 թվականի օգոստոսի 15-ին։ Երկրի կապիտուլացիային հետևեց օկուպացիա Դաշնակիցների կողմից և նրանց միջամտությամբ ընդունվեց նոր սահամանադրություն 1947 թվականին և կազմավորվեց ներկայիս Ճապոնիա պետությունը։

## Ծանոթագրություններ

Կատեգորիա:1868 հիմնադրումներ Ասիայում
Գաղութային կայսրություն
Կատեգորիա:1868 հիմնադրված պետություններ և տարածքներ
Կատեգորիա:19-րդ դարը Ճապոնիայում
Կատեգորիա:1905 հիմնադրումներ Ճապոնական գաղութային կայսրությունում
Կատեգորիա:1905 հիմնադրումներ Ճապոնիայում
Կատեգորիա:1905 հիմնադրված պետություններ և տարածքներ
Կատեգորիա:1945 հիմնադրված պետություններ և տարածքներ
Կատեգորիա:1947 կազմալուծումներ Ասիայում
Գաղութային կայսրություն
Կատեգորիա:1947 կազմալուծված պետություններ և տարածքներ
Կատեգորիա:1949 կազմալուծումներ Ճապոնիայում
Կատեգորիա:20-րդ դարը Ճապոնիայում
Կատեգորիա:Առանցքի ուժեր
Ճապոնիա
Ճապոնիա

Կատեգորիա:Ճապոնական ազգայնականություն

Կատեգորիա:Ճապոնիա-ԽՍՀՄ հարաբերություններ
Կատեգորիա:Ճապոնիայի նախկին գաղութներ
Կատեգորիա:Ճապոնիայի նախկին պրեֆեկտուրաներ
Կատեգորիա:Ճապոնիայի պատմության պատմական երկրներ
Կատեգորիա:Ճապոնիայի պատմություն
Կատեգորիա:Ճապոնիայի վարչական բաժանում
Կատեգորիա:Ռազմական բռնապետություններ
Կատեգորիա:Սախալինի պատմություն
Կատեգորիա:Տոտալիտար երկրներ
Ճապոնիա
Ամելիա Կիամբադե

**Ամելիա Կիամբադե** (, ), ուգանդացի քաղաքական գործիչ։ Ուգանդայի կառավարության կազմում զբաղեցնում է առևտրի, արդյունաբերության և կոոպերատիվների նախարարի պաշտոնը (2016 թվականի հունիսի 6), եղել է Առևտրի և արդյունաբերության նախարար (2011 թվականի մայիսի 27 - 2016 թվականի հունիսի 6)՝ փոխարինելով Կահինդա Օթաֆիրեին, որը նշանակվել էր Արդարադատության նախարար։ Մպիգի շրջանից "Mawokota County North" համար ընտրվել է Ուգանդայի խորհրդարանի անդամ։

## Կենսագրություն
Ամելիա Կիամբադեն ծնվել է 1955 թվականի հունիսին Միացյալ Թագավորության Գիլֆորդ քաղաքի Սյուրեյ բնակավայրում *Սերվանո Կ. Կուլուբյայի* և *Մարի Կաֆուրեկայի* ընտանիքում։ 1959 թվականին՝ 4 տարեկան հասակում,  տեղափոխվել է Ուգանդա։

Տարրակա կրթություն ստացել է Վակիսո շրջանի Գայազայի դպրոցում, միջնակարգ կրթութունը՝ Գուլուի շրջանի ավագ դպրոցում և Նաիրոբի Ագա Քանի քարտուղարական ուսումնասիրությունների դպրոցում։ Գործարար ադմինիստրատորի բակալավրի աստիճան ստացել է Մակերերեի համալսարանից՝ Ուգանդայի ամենահին կրթական բարձրագույն հաստատությունը, որը հիմնադրվել է 1922 թվականին։ Լոնդոնի ամերիկյան միջմայրցամաքային համալսարանից ստացել է Բիզնեսի կառավարման մագիստրոսի աստիճան։

## Գործունեություն
1979 թվականից սկսել է աշխատել Ուգանդայի քաղաքացիական ծառայության համակարգում։ Արժանացել է Ուգանդայի Նախագահի անձնական գլխավոր քարտուղար (PPS) կոչմանը։ 2010 թվականին կամավոր հրաժարվել է կոչումից, որպեսզի Մգիպի շրջանից մասնակցի խորհրդարանական "Mawokota County North" տեղի համար։ Ուգանդայի 2011 թվականի ազգային ընտրությունների ժամանակ հաղթել է խորհրդարանական մրցավազքում և այդ ընտրատարածքի պատգամավոր է։ 2011 թվականի մարտի 27-ին նշանակվել է Առևտրի և արդյունաբերության նախարար, 2016 թվականի հունիսի 6-ին՝ Առևտրի, արդյունաբերության և կոոպերատիվների նախարար։

## Անձնական կյանք
Ամելիա Ան Կիամբադեն 1976 թվականին ամուսնացել է Վիլսոն Կիամբադեի հետ։ Նրանք ունեն հինգ երեխա։ Ամելիա Կիամբադեն հանդիսանում է Թվեզիմբե զարգացման հիմնադրամի (TDF) հովանավոր, հասարակական կազմակերպություն, որը բարելավում է իր խորհրդարանական ընտրատարածքի ժողովրդի կենսապայմանները։ Ամելիա Կիամբադեն հիմնադրել է «Թվեզիմբե» հասարակական կազմակերպությունը։

## Ծանոթագրություններ

## Արտաքին հղումներ
* Full of List of Ugandan Cabinet Ministers May 2011

Կատեգորիա:Մակերերեի համալսարանի շրջանավարտներ
Կատեգորիա:Ուգանդայի կին քաղաքական գործիչներ
Գուրգեն Մեծատուրյան

**Գուրգեն (Ջորջես) Մեծատուրյան** () (), Ֆրանսիայում հիմնադրված «Հայ Արի» հայ սկաուտների միության հիմնադիրը։

## «Հայ Արի» սկաուտների միություն
Սկաուտիզմը Հայաստանում հիմնադրվել է 1912 թվականին, այնուհետև զարգացել է արտասահմանի փախստականների շրջանում, ովքեր վերապրել էին 1915-1916 թվականների Հայոց ցեղասպանությունը, և նրանց շրջանում, ովքեր հեռացել էին իրենց երկրում տեղի ունեցած կոմունիստական օկուպացիայից, ինչից հետո սկաուտինգը դադարել էր գոյություն ունենալ Հայաստանում։

«Հայ Արի»-ն (, ) 1928 թվականից մինչև 1997 թվականը եղել է Սկաուտական շարժման համաշխարհային կազմակերպության անդամ։ Միությունը ճանաչվել է սփյուռքում, նրա կենտրոնը գտնվում էր Փարիզում, իսկ Ֆրանսիայում ուներ մոտավորապես 1100 անդամ։

1929 թվականին Սկաուտների համաշխարհային միությունը () ճանաչեց Ֆրանսիայում հիմնադրված հայ սկաուտների «Հայ Արի» միությունը։ Չնայած որ այն չուներ սեփական տարածքային հիմք (դա կանոնի խախտում էր), սակայն շարունակում էր մնալ Սկաուտական շարժման համաշխարհային կազմակերպության և Սկաուտների եվրոպական տարածաշրջանի անդամ։

1978 թվականին Սկաուտների համաշխարհային կոմիտեի կողմից համաշխարհային սկաուտինգին ցուցաբերած ծառայությունների համար Մեծատուրյանը պարգևատրվեց «Բրոնզե գայլ» շքանշանով (Սկաուտական շարժման համաշխարհային կազմակերպության միակ բացառությունը)։

## Ծանոթագրություններ

## Գրականություն
* Dr. László Nagy, 250 Million Scouts, The World Scout Foundation and Dartnell Publishers, 1985, complete list through 1981, from which the French Scoutopedia article is sourced
* Scouting Round the World, John S. Wilson, first edition, Blandford Press 1959
* Les exilés de la paix, by Georges Medzadourian (Éditions Entente - ())
* Georges Medzadourian, Les exilés de la paix, Paris, Éditions Entente, coll. «Chroniques», 1975, 208 p. (ISBN 978-2-7266-0003-0, OCLC 1859132)

Կատեգորիա:Ֆրանսահայ հասարակական գործիչներ
Այի Թեոդորի (կղզի)

**Այի Թեոդորի (կղզի)** (,  «Святые Теодоры»), երկու ոչ մեծ անմարդաբնակ կղզիներ՝ տեղադրված Խանյա ծովածոցում՝ Կրետե կղզու արևմտյան մասում։ Կղզիներից մեկը կոչվում է Այոս Թեոդորոս (), նաև Թոդորու (), իսկ նրանից հյուսիս գտնվում է Թեոդորոպուլա  կամ Միկրոս-Այոս-Թեոդորոս () (Փոքրիկ Այոս-Թեոդորոս) կոչվող կղզյակը ()։ Պատկանում է Խանյա համայնքին]։ Կղզին կրի-կրիների բնակության վայր է։ Նրա անվանումն առաջացել է տեղի Այոս-Թեոդորոս եկեղեցու անվանումից։ Կղզու հարավում կա մեծ քարանձավ՝ կամարաձև մուտքով։

## Պատմություն
Կղզու հին անվանումը Ակիտիոն ( — «անմարդաբնակ») է։ 1583 թվականին վենետիկցիները Այոս-Թեոդորոսում կառուցեցին երկու ոչ մեծ ամրոցներ, որպեսզի կանխեն կղզու օգտագործումը ծովահեններից և պաշտպանեն Կրետեի ափերը։ 1645 թվականին կատաղի մարտից հետո, երբ կղզու 70 հոգանոց նավատորմը չհանձնվեց, և թուրքերը այրեցին վառոդի նկուղը, կղզին նվաճվեց  թուրքերի կողմից։ Ամրոցը պայթեց պաշտպանների հետ միասին, և այդ ժամանակ թուրքերը ափ իջան։

1930 թվականին Այա-Մարինա համայնքը, համագործակցելով Հանի որսորդության միության հետ, որոշում է կղզիները դարձնել արգելավայր։ 1935 թվականին Թեոդորոս Վիգլիսը Սամարիա կիրճում բռնում է կրի-կրիի մի արուի և էգի և բաց թողնում նրանց Այոս-Թեոդորոսում, որպեսզի նրանք կարողանան հանգիստ բազմանալ, քանի որ ոչ մի ուրիշ այծ չէր բնակվում կղզում։ Կրի-կրիների այդ փոքրիկ համայնքը շատ քիչ էր ինբրիդինգը կանխելու համար, այդ պատճառով ավելի շատ կրի-կրիներ են բերվում կղզի։ 
Կրի-կրիի պոպուլյացիան կղզում օգտագործվում է՝ այս կենդանիների ենթատեսակով ողջ մոլորակի կենդանաբանական այգիները ապահովելու համար։

## Տես նաև
* Հունաստանի կղզիների ցանկ

## Ծանոթագրություններ

Կատեգորիա:Անմարդաբնակ կղզիներ
Կատեգորիա:Հունաստանի ազգային պարկեր
Կատեգորիա:Հունաստանի կղզիներ
Կատեգորիա:Միջերկրական ծովի կղզիներ
Ալեսանդրո Պլիցարի

**Ալեսանդրո Պլիցարի** (, ), իտալացի պրոֆեսիոնալ ֆուտբոլիստ։ Ներկայումս Միլանից վարձավճարով հանդես է գալիս Լիվորնոյի կազմում։ Խաղում է դարպասապահի դիրքում։

## Ակումբային կարիերա
### Միլան
Պլիցարին Միլանի ակադեմիայի սան է։ 2016 թվականի հուլիսին նա տեղափոխվեց ակումբի առաջին կազմ՝ դառնալով թիմի երրորդ դարպասապահը։ 2017 թվականի հուլիսի 4-ին Պլիցարին երկարաձգեց իր պայմանագիրը Միլանի հետ մինչև 2020 թվականը, ինչից հետո 1 տարվա վարձավճարով միացավ Տերնանային։ Իր պրոֆեսիոնալ դեբյուտը նշեց օգոստոսի 6-ին՝ Իտալիայի գավաթի Տրապանիի դեմ խաղում։ Առաջին հանդիպումը առաջնությունում անցկացրեց օգոստոսի 26-ին՝ Էմպոլիի դեմ խաղում։ 2017-18 մրցաշրջանում Պլիցարին անցկացրեց 20 հանդիպում՝ բաց թողելով 40 գնդակ և ընդամենը 1 խաղում պահելով իր դարպասը անառիկ, իսկ Տերնանան զբաղեցրեց վերջին հորիզոնականը Սերիա B-ում՝ դուրս մնալով առաջնությունից։

2019 թվականի ապրիլի 30-ին Պլիցարին երկարաձգեց իր պայմանագիրը Միլանի հետ մինչև 2023 թվականը։ Օգոստոսի 1-ին նա 1 տարվա վարձավճարով միացավ Լիվորնոյին։

## Միջազգային կարիերա
Պլիցարին ներկայացրել է Իտալիան տարբեր տարիքային երիտասարդական հավաքականներում։ Մինչև 17 տարեկանների հավաքականի կազմում նա 2016 թվականին մասնակցեց Եվրոպայի առաջնությանը՝ անցկացնելով 3 հանդիպում, իսկ Իտալիան դուրս մնաց խմբային փուլից։ 2017 թվականին Պլիցարին մասնացկեց աշխարհի Մ20 առաջնությանը որպես թիմի երկրորդ դարպասապահ՝ խաղադաշտ դուրս գալով միայն 3-րդ տեղի համար Ուրուգվայի դեմ խաղում։

2018 թվականին Պլիցարին Մ19 հավաքականի կազմում մասնակցեց Եվրոպայի առաջնությանը՝ անցկացնելով 5 հանդիպում և ընդգրկվելով առաջնության խորհրդանշական հավաքականում։ Իտալիան հասավ մրցաշարի եզրափակիչ, որտեղ հետխաղյա 11-մետրանոցների հարվածաշարում պարտվեց Պորտուգալիային։ 2019 թվականին մինչև 20 տարեկանների կազմում Պլիցարին մասնակցեց աշխարհի առաջնությանը՝ անցկացնելով 5 հանդիպում։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 29-ի դրությամբ*

## Նվաճումներ
### Միջազգային

* ՈՒԵՖԱ Եվրոպայի Մ19 առաջնություն․ երկրորդ տեղ․ 2018

### Անհատական
* ՈՒԵՖԱ Եվրոպայի Մ19 առաջնության խորհրդանշական հավաքական․ 2018

## Ծանոթագրություններ

## Արտաքին հղումներ
* Պլիցարիի պաշտոնական Ինստագրամի էջը
* Պլիցարին transfermarkt-ում
* Պլիցարին soccerbase.com-ում
* Պլիցարին WhoScored.com կայքում
* Պլիցարին ՈՒԵՖԱ-ի պաշտոնական կայքում
* Պլիցարին ՖԻՖԱ-ի պաշտոնական կայքում 

Կատեգորիա:Իտալացի ֆուտբոլիստներ
Կատեգորիա:Լիվորնոյի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Տերնանայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Աամիտո Լագում

**Աամիտո Սթեյսի Լագում** (, ), ուգանդացի մոդել, ավելի հայտնի է որպես Africa's Next Top Model նախագծի հաղթող։

## Վաղ կյանք և կարիերա
Լագումը ծնվել է Կամպալայում։ Մայրն աշխատանքը կորցնելուց հետո տեղափոխվել է Քիթգում իր ծնողների մոտ։ Լագումն իր դպրոցական տարիներն անցկացրել է Կամպալայում։

16 տարեկանում Լագումը սկսեց իր մոդելային կարիերան։ Նա իր առաջին աշխատանքային փորձը սկսել է «Ugandan Fashion Week» ցուցադրության շրջանակներում։ 2012 թվականին Լագումը հանդիպում է դիզայներ Ադել Դեժակին, ով նրան հրավիրում է  Քենիա՝ մասնակցելու ֆոտոշարքի նկարահանումների։

## Թոփ մոդել աֆրիկյան ձևով (նախագիծ)
2013 թվականին Լագումը մասնակցում է «Թոփ մոդել աֆրիկյան ձևով» նախագծի ընտրական փուլին։ Հետագայում նա ընգրկվեց նախագծի 22 ֆինալիստների կազմում և հրավեր ստացավ թռիչք դեպի Քեյփթաուն՝ Օլուչի Օնվիգբայի կողմից։

Լագումը շուտով գրավեց ժյուրիի և նախագծի հյուրերի անդամների ուշադրությունը։ Նախագծի առաջիկա իննը շաբաթների ընթացքում, նա արժանացել է լավագույն լուսանկար տիտղոսին և մասնակցել է Elle ամսագրի նկարահանումներին։  Նա հայտնվելով թոփ տաս ֆինալիստների ցանկում, դարձել է նախագծի հաղթող։

Որպես մրցանակի մի մաս, նա մեկ տարով պայմանագիր է կնքում DNA Model Management ընկերության հետ, համագործակցություն P&G ընկերության հետ նաև ստանում է 50000 ԱՄՆ դոլար։

## Փոսթ-շոու կարիերա
Նախագիծում ունեցած հաղթանակից հետո նա պայմանագիր է կնքում Boss Model ընկերության հետ։ Հետագայում նա  «DNA Model Management»ի հետ պայմանագիր կնքելուց հետո նա տեղափոխվում է Նյու Յորք։

## Ծանոթագրություններ

## Արտաքին հղումներ
* On Fashion Model Directory 
* On models.com

Կատեգորիա:Ուգանդացի մոդելներ